**Molėtų rajono savivaldybės taryba**

**SPRENDIMAS**

**DĖL SAVIVALDYBĖS nekilnojamojo turto perdavimo Molėtų kultūros centrui**

2020 m.          d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 3, 13, 29 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 12 straipsnio 1, 2, 4 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunkčiu, 10 punktu, atsižvelgdama į Molėtų kultūros centro 2020 m. lapkričio 16 d. raštą Nr. (1.7.) SR-82 „Dėl turto perdavimo patikėjimo teise“ ir į tai, kad Molėtų kultūros centras faktiškai valdo 1 punkte nurodytą turtą,

Molėtų rajono savivaldybės taryba nusprendžia:

1. Perduoti biudžetinei įstaigai Molėtų kultūros centrui (kodas 188210526) patikėjimo teise valdyti, naudoti ir disponuoti savarankiškųjų savivaldybės funkcijų - gyventojų bendrosios kultūros ugdymo ir etnokultūros puoselėjimo, gyventojų poilsio organizavimo - įgyvendinimui Molėtų rajono savivaldybei nuosavybės teise priklausantį nekilnojamąjį turtą – kino teatro pastatą (registro Nr. 90/20534; unikalus Nr. 6295-3000-9012; bendras plotas 894,78 kv. m; plane pažymėta 1C3p), esantį Molėtų r. sav., Molėtų m., Vilniaus g. 45. Pastato įsigijimo vertė 104964,66 Eur, likutinė vertė 2020 m. lapkričio 1 d. 48106,88 Eur.
2. Įpareigoti Molėtų kultūros centro direktorių įregistruoti 1 punkte nurodyto turto daiktines teises valstybės įmonėje Registrų centre.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras